

RAŠTAS

 **LIETUVOS RESPUBLIKOS SOCIALINĖS APSAUGOS IR DARBO MINISTERIJA SOCIALINIO DIALOGO SKYRIUS**

Biudžetinė įstaiga, A. Vivulskio g. 11, LT-03162 Vilnius, tel. (8 5) 266 8176, (8 5) 266 8169, faks. (8 5) 266 4209,

el. p. post@socmin.lt, <https://socmin.lrv.lt>. Duomenys kaupiami ir saugomi Juridinių asmenų registre, kodas 1886 03515

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Adresatams pagal sąrašą |  | Nr.  |
|  |  |
|  |  |

**DĖL NACIONALINIO ATSAKINGO VERSLO APDOVANOJIMO 2021 metų KONKURSO**

Informuojame, kad Socialinės apsaugos ir darbo ministerija 2021 m. rugsėjo 9 d. paskelbė Nacionalinio atsakingo verslo apdovanojimo (toliau – NAVA) 2021 metų konkursą, kurio metu nacionaliniais atsakingo verslo apdovanojimais bus pagerbtos įmonės, 2021 m. labiausiai prisidėjusios prie socialinės atsakomybės principų taikymo savo veikloje ir / ar už jos ribų.

Skelbiamo NAVA 2021 metų konkurso nominacijos: **„Metų darbovietė“**, **„Metų bendruomeniškiausia įmonė“**, **„Aplinkai draugiškiausia įmonė“**, **„Palankiausią emocinę aplinką kurianti įmonė“, „Šeimai palankiausia darbovietė“**. Kiekviena iš šių NAVA nominacijų skirstoma į 3 kategorijas, atskirai apdovanojant: labai mažas ir mažas įmones; vidutines įmones; dideles įmones.

Labiausiai pasižymėjusi įmonė pagerbiama pagrindiniu apdovanojimu – **„Metų socialiai atsakinga įmonė“**.

NAVA pretendentais gali būti Lietuvos Respublikoje įregistruotos įmonės. Pretendentai gali kandidatuoti į vieną, kelias ar visas nominacijas. Dėl kiekvienos nominacijos pildoma atskira paraiška (pridedama). Jei nominacijai (‑oms) pretendentą teikia ne jis pats, o kitas asmuo, toks siūlymas turi būti su juo iš anksto suderintas, prie paraiškos pridedant tai patvirtinantį (-čius) dokumentą (-us). *Nominacijai „Metų socialiai atsakinga įmonė“ atskira paraiška nerengiama, o apdovanojimas skiriamas, atsižvelgiant į įmonių kitose jų teikiamose paraiškose pateiktą informaciją*.

Įmonių paraiškas prašome pateikti DOC ir PDF formatais elektroniniu paštu adresu post@socmin.lt **iki 2021 m. spalio 11 d. imtinai**.

Detalesnę informaciją, paraiškų formas ir ankstesnių metų nugalėtojus taip pat galite rasti adresu <https://socmin.lrv.lt/lt/veiklos-sritys/darbo-rinka-uzimtumas/imoniu-socialine-atsakomybe-isa/nacionalinio-atsakingo-verslo-apdovanojimas>.

Dėl papildomos informacijos kreipkitės į Socialinio dialogo skyrių (patarėją Liudviką Gražulienę, tel. +370 687 29 395, el. paštas liudvika.grazuliene@socmin.lt).

Maloniai prašome šį kvietimą persiųsti Jūsų organizacijos nariams ir / ar Jūsų turimais kontaktais suinteresuotoms įmonėms ir / ar organizacijoms bei paskelbti informaciją apie šį kvietimą savo institucijos ar organizacijos interneto svetainėje.

PRIDEDAMA.

1. Paraiškos forma „Metų darbovietė“, 6 lapai;

2. Paraiškos forma „Metų bendruomeniškiausia įmonė“, 4 lapai;

3. Paraiškos forma „Aplinkai draugiškiausia įmonė“, 4 lapai;

4. Paraiškos forma „Palankiausią emocinę aplinką kurianti įmonė“, 6 lapai;

5. Paraiškos forma „Šeimai palankiausia darbovietė“, 4 lapai.

|  |  |
| --- | --- |
| Vedėja | Aušra Putk |

|  |
| --- |
| Liudvika Gražulienė, tel. +370 6 87 29 395, el. p. liudvika.grazuliene@socmin.lt |
|       |